Nyeste Skilderie af Kiøbenhavn, 1804-09-21
Skrivelse fra en Patriot P. M.! Jeg begynder nu at blive gammel, og kan ikke passe mine Ting mere saa godt som før. En Herremand maa, om han end har den bedste Forvalter i Ordets egentlige Forstand, baade være Herre og Mand paa sit Gods, ellers duer det Hele ikke for en Pibe Tobak. Jeg har derfor i Sinde, at sælge min Eiendom med Rub og Stub, dersom jeg kan finde en Kjøber, som vil betale mig for den, hvad den, efter nærværende Priser, er værd. Jeg begierer 300000 Rdlr., og, uden at træde Sandheden for nær tor jeg paastaae, at man ved en rigtig Behandlingsmaade maa kunne udbringe dobbelt saa stor en Summa deraf. Under en rigtig Behandlingsmaade forstaaer jeg ikke, at dyrke Jorderne bedre, at give Bønderne større Friheder &c.,men at slaae det Hele i Hartkorn. Til Godset hører der en stor Skovlod, som ligger nær ved Strandkanten. Ved at hugge og sælge alt det Ved, der findes her, vil man, efter min Forvalters Forsikkring, kunne udbringe en Summa af 80,000 Rdlr. Rigtignok snakke adskillige Folk om, at denne Skov skal i visse Henseender være nyttig, da den afholder Storm og Orcaner fra Strandkanten. De paastaae og, at man i denne Tid hugger de gamle Træer, uden at plante nye. Men enhver er sig selv nærmest, og jeg har Lov til at gjøre med min Eiendom, hvad jeg vil Jeg for min Part skulde aldrig gjøre mig mindste Skrupel over, at hugge hver Træstub, der findes i Dannemark. J gamle Dage hørte man heller ikke saa megen Snak om alt, hvad Folk foretoge sig; Herremænd skovede og gavnede sig selv og deres Efterkommere. Mener De, at Brænde priserne nu havde været saa høie, dersom man ikke havde sørget for, i Tide at formindske Skovene? - Men om adskillige af vore nærværende springske Herremænd, som ved alle Leiligheder ville vise sig saa patriotiske og saa kloge, kan man med Rette sige, Ægget vil lære Hønen. Blot ved at parcellere Jorderne vilde man i det mindste kunne udbringe 300,000 Rdlr.; thi jeg maa sige Dem, uden at rose mig selv, Bønderne paa mit Gods ere altid blevne holdte til at være saa dumme, som Fæ, da de hos mig hverken lære at læse eller skrive, og min Forvalter er en Karl, som baade har Nøb- og Kløer. Mine Bønder kalde ham den store Dievel, og jeg maa tilstaae, han er Karl for sin Hat. Han har tjent hos en Procurator i Kjøbstaden, som Dreng og Karl, og der har jeg ladet ham lære det Fine og Grove af den practiske Lovkyndighed. Denne Mand, som er skabt og opdragen til at være Forvalter, og hvis store Talenter ere Guld værd, følger med Jnventariet. For ti Aar siden vilde jeg ikke mistet ham, om nogen havde budet mig 10,000 Rdlr. Men naar Kjøberen vil have samme Gavn af ham som jeg, saa maa han ogsaa følge mit Exempel, det vil sige, han maa bære sig af som dest af Verdens store Mund: lade den en Haand vaske den anden. Sædmarkerne indbringe store Summer, og dersom den stærke Regn, vi i dette Efteraar have havt, kun vil bringe Rugen dygtig i Veiret, saa er det indhøstede Korn allene 8000 Rdlr. værdt. Det vil sige, ikke strax, men naar Frosten først ret har begyndt at bide i Næsen, gaar man kan kjøre til Sverrig med store Vognmandslæs, og Folk nødes til at spise Brød, blandet med Kartofler, Erter og Langhalm. Til Godset hører der Kaldsrettighed, og dette er en Agrement, der er saa meget des vigtigere, som den daglig begynder at blive fjeldnere. Det er dog altid en Leilighed til at stifte noget Godt og til at vise sig genereux, og det er jeg, uden at rose mig selv, en stor Naar efter, især naar det ikke koster noget. Min sidste Præst, var et ungt Menneske, som havde været hos mig fra Barn af Moderen havde tjent mig som Gouvernante, og var et meget skikkeligt og sædeligt, føieligt og artigt Fruentimmer. Jeg tog mig af Drengen, fordi han, uden at rose mig selv, lignede mig i mange Stykker. Det er jo dog altid godt, naar man kan gjøre et Menneske lykkeligt. Vil De bekjendtgjøre i De tes Blad, at mit Gods er til Salg, og sætte en Sauce derpaa, saa skal jeg, om det bliver godt solgt, forskylde Dem derfor. Jeg er &c. Til Jndsenderen af Stykket i No. 83 af nyeste Skilderie af Kjøbenhavn om afsindige Mennesker og deres Opholdsteder.